
Imaginem entre totes 
una nova comunitat 
d’incubació 


DES DE LES 

TECNOLOGIES 

LLIURES 


óa Sessió 
4 d’abril 

Com poden 
les tecnologies 
lliures aportar 
valor a la comunitat 
d’incubació? 

acoòpous 



de 16 a 18 h 
Federació de 
Cooperatives de 
Treball de Catalunya, 
C. Premià, 15, 
Barcelona 

Inscriu-te a: 

i ncubacio@bcn.coop 


Des de les tecnologies lliures 

sessió 06 : codisseny de la comunitat d’incubació de 

Coòpolis. 

Data: 4 de abril de 2019 | Horari: Hora: 16h-18h | Lloc: Federació de Cooperatives de Treball 
de Catalunya (Carrer de Premià, 15; Sants, Barcelona) 

Nombre d’assistents: 9 

Entitats a les que estan vinculades: 

Escola del treball (IsardVDI), StraddIeS, 
Decidim, Ajuntament de Barcelona, 

LliureTIC, TTNcat, L’entrellat, MakerCoop, 
PompeuLab, SinergiaTIC 

Participació posterior al pad de 
col·lectius que no van poder-hi assistir: 

Maadix, Ubuntaires 

Dinamització: Wouter Tebbens i David 
Gómez (femProcomuns) 

Pilars de sostenibilitat treballats: 

comunitat, compartir, governança, recursos, 
producció 

Preguntes de la sessió: 

• Com poden les tecnologies lliures 
aportar valor a la comunitat 
d'incubació? 

• Quin paper poden tenir les tecnologies 
lliures com a recursos de la comunitat 
d’incubació? 

• Com es poden incorporar les 
tecnologies lliures en els projectes 
incubats? 


Descripció breu de la sessió: 

Per tractar la qüestió del paper que les tecnologies 
lliures poden tenir en la futura comunitat d’incubació, 
com a recurs d’aquesta i com a àmbit en el que 
incubar projectes; es va fer una sessió a la seu de la 
FCTC i després es va fer una enquesta sobre el 
mateix pad d’apunts on alguns participant i persones 
que no havien pogut venir van fer contribucions. Es 
plantejava si l’espai d’incubació podria ser un lloc on 
fer hackatons per fer avançar projectes de software o 
per crear-ne de nous, si pot ser un lloc de trobada 
regular d’una comunitat tecnològica i quines 
necessitats tindria, si podria ser l’espai de treball on 
incubar cooperatives tecnològiques. Alhora es va 
treballar com es poden resoldre amb tecnologies 
lliures les necessitats tecnològiques de la comunitat 
d’incubació, quines tecnologies poden ser útils per 
als projectes incubats, no necessàriament 
tecnològics, i com es pot facilitar que les incorporin a 
la seva activitat. I també, quines infraestructures i 
serveis tecnològics (datacenter, antenes loT, circuit 
eReuse, emmagatzament en núvol ...) podria acollir 
i/o oferir l’espai d’incubació. 

O 


• Com es poden impulsar les 

cooperatives i projectes tecnològics 
des de la incubació? 


Com minimitzar el biaix de gènere en 
l’àmbit tecnològic? 

Resultats 

L’espai es va distribuir en 3 taules amb material preparat per abordar 3 àmbits: 

• Tecnologies lliures per la incubadora i per als projectes incubats. 

• Quines necessitats d’incubació tenen les cooperatives tecnològiques? 

• Quines accions poden nodrir la comunitat d’incubació en sinergia amb les comunitats de 
tecnologies lliures? 

La única dona present també va plantejar la qüestió de tractar sobre biaix de gènere i la poca 
presència de dones en els projectes de tecnologies lliures. 

Durant la sessió no es van poder abordar per igual totes les qüestions, especialment la qüestió 
de les sinergies a través d’activitats per les comunitats es va tractar en general però no es van 
recollir exemples. Dels temes abordats també es va veure que hi havia possibilitat de 
completar-los. Per això es va deixar un marge de temps per contribuir al pad d’apunts i es va 
organitzar aquest per facilitar-ho. Per tant aquest informe recull tant el que es va aportar a la 
sessió com el que es va aportar posteriorment al pad, on es van convidar a aportar també a 
persones que no havien pogut assistir-hi. 

Conclusions destacables 

Destaca la importància de ser un pol d’atracció per a projectes tecnològics i d’apoderar 
tecnològicament l’ESSC. Es considera que la tria de projectes ha d’estar orientada a la 
diversitat i que no hi pot haver uns criteris de prioritat lineals. Pel que fa a l’espai es vol un 
model flexible, adaptable al creixement i reducció dels projectes, que faciliti espais per 
compartir, que estigui previst acollir un datacenter i que es busquin col·laboracions amb altres 
espais per al que l’espai no pot proveir. Calen sistemes informàtics lliures per optimitzar la 
gestió (reserves, manteniment, incidències, etc). S’ha de facilitar que els projectes 
comparteixin el que fan i el que voldrien fer a través de trobades regulars i d’espais informals 
(per exemple cada divendres activitats i espai social). Es proposen idees per feminitzar les 
tecnologies. S’aporten referències de diferents tipus de trobades tecnològiques que Coòplis 
podria acollir. També s’aporten solucions lliures (i qui les podria proveir) per a determinades 
necessitats, tant dels espais i comunitat d’incubació; com dels projectes incubats. 

A continuació es repassen aquests i altres aspectes amb més detall. 

Propòsit de la incubació 

Importància d’atraure projectes tecnològics cap al model cooperativista alhora que apoderar 
tecnològicament els projectes de l’ESSC acompanyats i allotjats. 

Qui incubar 

Per evitar un monocultiu de projectes i assegurar-se la diversitat no es tracta de prioritzar els 
tipus de projectes sinó de posar percentatges per assegurar aquesta diversitat. Falta definir 
quins criteris de diversitat i quins 
percentatges, però aquesta és una 
aportació significativa sobre la que hi 
havia consens en aquesta sessió. Per 
tant la proposta dels assistents era 
evitar uns criteris de prioritat lineals i 
buscar uns criteris per equilibrar. 

També es va plantejar la qüestió de 
qui avaluaria quins projectes podien 
ser incubats aplicant els criteris que 
s’acordin. 

Malgrat la proposta alternativa de no 
definir uns criteris d’inclusió/exclusió 
sinó replantejar un enfocament que aporti diversitat l’exercici de prioritzar personalment els 
criteris recollits anteriorment i en el document de Coòpolis de 2014 es va fer amb els resultats 
que es mostren a continuació. La «puntuació» mostra la importància que els assistents 
donaven al criteri a través d’una distribució de gomets que se’ls havia donat. 

Criteri d’inclusió 

Puntuació 

Comentari 

... se'ls valorarà el potencial d'impacte transformador en 
termes d'equitat, sostenibilitat ecològica i justícia social 

6 


... se'ls valorarà estar a pam-a-pam, haver passat el balanç 
social, el balanç comunitari o tenir diverses qualitats de 
l'estrella del procomú 

4 


... han de ser cooperatives (de treball, consum, serveis, 
habitatge, educació, integral, ...) o Societats Anònimes 
Laborals 

3 


... si no són cooperatives han de ser sense afany de lucre 
(associacions, federacions, fundacions, ...) 

3 


... poden ser projectes comunitaris sense entitat jurídica o 
articulades amb diferents entitats jurídiques o amb una 
entitat paraigües 

3 


... se'ls valorarà l'equilibri de gènere i que han de contemplar 
polítiques de conciliació i cures 

3 


... se'ls valorarà la inclusió interseccional, l'incloure a 
col·lectius desafavorits o en risc, persones amb 
discapacitats, joves i/o majors de 45 anys 

2 


... han de passar una valoració de viabilitat tècnica i 
econòmica 

2 


...hauran de tenir menys d’un any de vida 

1 


... poden ser empreses mercantils (SL, SA) 

0 


... han de generar nous llocs de treball (i la seva qualitat ès 
un factor de valoració) 

0 


... han d'estar vinculats a una de les línies estratègiques de 
Coòpolis (cultura, migracions, consum) 

0 


... han d'estar arrelats a un territori 

0 


... han d'estar enxarxats internacionalment 

0 


... no han de tenir externalitats socials i mediambientals 
negatives 

0 

És un criteri massa imperatiu, 
tothom en té d’externalitats 
negatives 

Altres criteris proposats a la sessió 

valors, missió i el seu posicionament anticapitalista 

que no sigui productivista/extractiu 

que tingui perspectiva de transformació 


Espai 

Com faríem servir els espais? (tant al bloc 8 com al 4) 

• Ha de ser adaptable, flexible, segons el ritme de projectes i les seves característiques 

o un projecte es pot reduir temporalment (l'espai del despatx que fa servir també 
també) o créixer (passa a un espai més gran) 

o Transformar els espais segons el projecte o segons l’evolució del mateix projecte 

• Que no sigui un espai/comunitat compartimentat/da, que faciliti conèixer altres projectes; 
que l'espai permeti facilitar la col·laboració 

• Cal menjador amb projector on poder fer dinars-xerrada-debat-formació 

• Tenir un espai compartit on fer trobades regulars per compartir experiències 

Amb què haurien d'estar equipats els espais i la comunitat? (tant al bloc 8 com al 4) 

• És necessari un espai insonoritzat per fer video-conferència i micròfon omni 

• Cal un sistema per fer la gestió i manteniment de l'espai i la programació d'activitats de 
manera òptima. Fer servir fulls de càlcul pot ser molt ineficient. Com es podria fer? 

o Amb un sistema de gestió de «tickets» i redirecció de tasques 

• Caldria un taller comunitari d’eines i màquines. 

• Catàleg de recursos cooperatius de la ciutat, dins i fora de Coòpolis 

• Espai maker (espais on poder deixar projectes en construcció i on poder utilitzar el taller 
comunitari eines i components) 

• Interconnectar amb altres espais, p.e. per tenir accés a un estudi de so, edició de vídeo 
(possible acord amb Hangar i/o amb espai audiovisual a Can Batlló) 

Bloc 8 (2019-20) > Què hi ha previst, com es pot equipar, com ho faríem servir? 

• Què faríem al bloc 8? 

o espai de treball dels projectes 
o espais informals de relació 

o activitats per fomentar coneixença, compartir coneixement i fomentar col·laboraicó 

• Què ens faria falta tenir? 
o Auditori 

■ Nau 69 de Can Batlló? (acord amb gestió veïnal) 
o Cal tenir espais informals per prendre cafè, jocs, hamaques siesta... 


■ Sistemes: 

• gestió de reserves d'espais, tasques manteniment, incidències, etc amb tickets 
i redirecció de tasques 

• catàleg de recursos cooperatius 

Bloc 4 (futur) > Què hi ha previst, com es pot equipar, com ho faríem servir? 

• Què faríem al bloc 4? 

o un espai gran per fer "dinars compartits" on diferents projectes comparteixen 
coneixement o missió, per combinar menjar i xerrar (més de 30 persones) 

o interconnectat amb altres espais i actors es podria produir parts del futur cotxe 
electric compartit o d'altres productes industrials 

o espais de treball ajustables a les dimensions del projecte (si creix o es redueix) 

• Què ens faria falta tenir? 

o Auditori 

■ Nau 69 de Can Batlló? (acord amb gestió veïnal) 

■ grades previstes Nau 4 (espais comuns): als espais sobre les escales hi ha 
capacitat per fer xerrades, trobades i assemblees: sembla que te llum natural; 
sembla que hi caben unes 200 persones, per fer presentacions A/V s'hauria de 
poder fer fosc (cortines?) 

o Deixar un espai apte per muntar un Datacenter. És important preveure-ho en tots els 
nous espais de l’ESS i projectes de gestió comunitària, per anar creant una xarxa de 
servidors autogestionats i trencar amb la dependència tecnològica de les 
multinacionals. Una referència pot ser la Lleialtat. 

■ Fins que es faci la rehabilitació al bloc 4 es podria estudiar com fer el datacenter, 
com gestionar-lo i d’on treure els recursos. Cal informar-se de com estan els 
tractes i previsions amb Guifinet pel que fa a connectivitat de Can Batlló i si es pot 
relacionar. 

o Cal tenir espais informals, per prendre el cafè, fer ping pong o altres jocs, un chillout 
per fer networking informal. Hamaques per fer la siesta? 

■ Podrien ser els espais comuns del bloc 4 

Complementarietat que caldria buscar amb altres espais de la ciutat: 

• InnoBa 

• Hangar 


BiciHub 

• Sinèrgics 

• Ateneus de Fabricació 


Tecnologies lliures a fer servir (altres recursos) 


Necessitat de l’espai d’incubació = El 

Necessitat dels projectes incubats = PI 

Necessitat 

El 

PI 

Tecnologia 

Agents de l’ESSCC (o no) que la 
poden proveir 

Connectivitat Fibra + 

Wifi 

X 

X 


EXO (guifi.net) 

Equips per la xarxa 
interna 

X 


equips de la xarxa de segona mà 

eReuse, Banc de Recursos 

Internet de les coses + 

domòtica 


X 

node red, LoRa, TTN 

comunitat TTNcat, Fundació Guifinet, 
femProcomuns (GAC loT), FKI 

Servidors 

X 

X 

LAMP, VPS 

Pangea,EXO (guifi.net), ingent.net, Pangea, 
Brain updaters, Colectic (web, correu, samba), 
MaadiX.net, bTactic 

Arxius i calendari 
d’activitats compartits 

X 

X 

NextCloud, Owncloud, iCal, CalDAV 

CommonsCloud.coop, Maadix.net, 
Pangea/Cloudy, Colectic (Nextcloud + samba), 
Col·lectivaT (Nextcloud) 

Plataforma de gestió de 
tasques i projectes 

X 

X 

WeKan, KanBoard, Phabricator 

CommonsCloud, Sandstorm, Cloudron 

Circuit de reutilització 

d’ordinadors i altres 
dispositius electrònics 


X 

Circuit eReuse 

eReuse/Pangea 

ERP per la gestió 
econòmica del cercle 

i/o ateneu 

X 


Odoo, Dolibarr, Tryton, SugarCRM, 
CiviCRM 

Coopdevs+Aliança OdooCoop (Odoo), 

LliureTIC (Dolibarr).), Colectic (Odoo per la 
gestió de projectes). Fora economia social 
però en el marc del coneixement obert: 

Eficient, Gafic 

gestió espai de 
cotreball, reserva 
d’espais 

X 


nexudus (no és lliure), possible 
adaptació basada en Odoo, adaptació 
Dolibarr (s’està desenvolupant a 
Lleialtat Santsenca) 

Sinèrgics (es fa servir nexudus), LliureTIC 
(Dolibarr) 

migració de privatiu a 
software lliure + suport 
Linux 


X 

assessorament i formació sobre la el 
procés de la migració i eines concrets 

Migrasfree (experiències Zaragoza i País 

Basc), IsardVDI, Ubuntaires, Colectic, 
Col·lectivaT, MaadiX.net 

Taules d’anuncis 

X 



Comunitat FlossBcn: httDs://flossbcn.ora 

eina d'intercooperació 
que permeti conèixer 
ofertes/demandes i 
oportunitats, que pugui 
haver-hi tant intercanvi 

X 

X 

de temps com 
col·laboració 

remunerada 





Intercanvi de temps 

X 


Time Overflow 

(·httDs://www.timeoverflow.ora/') 

BCN Activa, bdtonline.org, CoopDevs, ADBdT 

finançament, eines 
tecnològiques de 
suport 


X 

plataforma crowdfunding, eines per 
saber vies de suport econòmic per 
cooperatives 

Fundació Goteo; ^CoopS?? 

Espai Maker 

X 


maquines d'impressió i de tall tipus 
rep-rap de maquinari obert, plaques 
Arduino, Escornabots, MClon 

Colectic, Ateneus de Fabricació, Punt 
Multimèdia, Tangencial 

Eines d’introducció a la 
programació i el 
pensament 
computacional de 
programari obert 
(accions educatives) 



Scratch, Snapl, Beettie Blocks, 
MicroBlocks 

Colectic, Punt Multimèdia, LleialTEC, CitiLab- 
Cornellà 

Servidor de correu 
propi 

X 

X 

Postfix + Dovecot + SpamAssassin, 
Zimbra 

MaadiX.net, bTactic (Zimbra) 

Edició col.laborativa en 
temps reals 

X 

X 

— 

OnIyOffice Online / Col·labora Online / 
Etherpad+ ep_maadix per pads i 
grups privats, Etherpad+Teixidora.net 
per compartir en obert 

MaadiX.net, femProcomuns (CommonsCloud, 
Teixidora) 

Navegació segura i 
privada 


X 

VPN, TOR 

MaadiX.net 

Llistes de correo / 

Butlletins 

X 

X 

Mailman 

MaadiX.net / Pangea, Colectic 

Registre de domini 

X 

X 


Pangea, nodo50.org 

Xats 


X 

RocketChat 

MaadiX.net 

Comptador de visites, 
monitoring 

X 


Matomo, Icinga, Cacti 

Colectic 

Ecosistema d'ús i 
publicació de dades 
obertes 


X 

CKAN, Formacions i assesoraments 

sobre dades obertes 

Col·lectivaT, Colectic 


Més aportacions sobre implementació de tecnologies, potencials proveïdors i idees sobre l’ús 
de tecnologies a Coòplis: 

• Per a l’accés a l’espai a Sinèrgics es fa servir Nexudus és el que es fa servir a Sinèrgics. 
[sembla que no és una solució lliure - veure Git] 

• Straddie aporta la seva experiència amb Coopdema com una manera de treballar de 
forma acompanyada l’acompanyament en l’autogestió, no totes les tasques 
s’externalitzen la gestoria, es busca l’apoderament dels membres de la cooperativa. És 
un enfocament que es pot prendre també per a la tecnologia. 

• _ Migasfree és una experiència de migració a l’Ajuntament de 

Zaragoza i País Basc i un software per facilitar les migracions 
gue es podria estudiar i tenir en compte a la incubadora per 
ajudar a projectes. 

• Caldria deixar un espai de servidors? Un Datacenter a Coòpolis 
seria interessant, un posicionament per l’autonomia tecnològica 
i un recurs per a allotjats i residents, però també per altres, un 
node d’una xarxa de servidors controlats des de l’ESS. 

Segurament al Bloc 4 es podria preveure. 

• _ ingent.net (Vilafranca) proveeixen servidors, podrien muntar 

datacenter 

Comunitat 

S’han tractat algunes güestions relacionades amb la comunitat d’incubació i el funcionament 
d’aguesta, especialment relacionada amb l’ús de les tecnologies i el suporta a projectes 
tecnològics. 

Comunitat (qüestió de gènere) 

Davant la necessitat compartides que Coòpolis pugui ser un agent per atraure projectes 
tecnològics cap al cooperativisme i l’economia solidària es planteja la qüestió de la poca 
presència de les dones en aquests i, especialment, en els projectes de software lliure. Ens 
preguntem: com es pot aconseguir més implicació i presència de dones? 

Surten algunes idees de com feminitzar la tecnologia: 

• Tenir en compte als processos de selecció de projectes a ser allotjats, si tenen dones 
que s'ocupen de la tecnologia 

• Prioritzar en els proveïdors aquells on hi ha més dones 

• Pensar en donar veu a les dones en els processos de transmissió de coneixement 
tecnològic que es donen dins la incubadora 

• Hi ha hibridació entre feminisme i tecnologies (cooperativa punt6, donestech, ...), 
aprendre de les seves experiències; importància de cures i ... què tenen en compte. 
Visibilitzar. 

• Validar les decisions tecnològiques amb col·lectius de dones tecnòlogues i també 
simplement amb grups d'economies feministes. 

• Treballar amb l’eix/cercle feminista les decisions tecnològiques 

• Proposar que en els canals de comunicació i presa de decisions hi hagi majoria de 
dones en les tasques de moderació 

• No identificar-se per gènere en els canals de comunicació (noms que no identifiquin el 
gènere). 

• En l'àmbit d'apropament de la tecnologia als infants sí que hi ha més dones, podem 
aprendre'n 

• Experiència que comença a Santa Coloma «dones i tecnologia», tenir-la en compte, fer- 
ne seguiment 

Comunitat (correponsabilitat en la sostenibilitat dels recursos tecnològics i retorn 
social) 

Qui paga o com es sosté el suport tecnològic a les entitats incubades? Algunes opcions: 

• Personal de l'ateneu (o del cercle) que fa instal·lació, manteniment, formació, suport 

• Contractació de serveis a agents de l'ESSC (o creació d'un agent si no existeix) 

• A càrrec del pressupost ateneu/cercle 

• Copagament entre pressupost ateneu/cercle i quotes incubats 

• Banc de temps entre incubats que es donen suport creuat 

• Monedasocial interna per al suport entre incubat 
Com es podria concretar: 

• S’ofereix un Pack bàsic de tecnologies lliures mentre són incubats, pagat amb recursos 
del cercle/ateneu 

• Es contracta personal de l'ateneu/cercle que fa (gratis per als projectes) tasques 
bàsiques d'instal·lació i formació per determinades tecnologies lliures 

• Contractació de serveis a agents de l'ESSC (o creació d'un agent si no existeix) 
o pagats pels incubats 

o copagats entre pressupost ateneu/cercle 

o pagat per ateneu/cercle opció bàsica i quota per a usos intensius 
Com es pot fer suport mutu, mentoria, dins la incubadora. Algunes opcions: 

• mentories entre projectes 

• sessions d'intercanvi i coaprenentatge 

• suport com a retorn social de les cooperatives tecnològiques incubades 

• banc de temps 
Com fer el retorn? 


• El projecte incubat fa retorn a la incubadora de Coòpolis que fa retorn a Can Batlló 


Comunitat (relació entre els projectes i facilitació) 

• Podríem ajuntar els projectes per similituds 

• Fer sessions setmanals amb ronda de 2 minuts per projecte, espai semi-informal 
(prenem com a referència Sinèrgics) 

o no només explicar el que fas, explicar també projectes previstos, així poden sorgir 
sinergies més interessants 

• Crear una eina (tecnològica) d'intercooperació 

• Programar dinar compartit amb un tema per explicar cada vegada (cal menjador amb 
projector) 

• Fer informals els divendres a la tarda, que sempre hi hagi alguna activitat i trobada 
social 


Acollir trobades tecnològiques (altres conclusions de la sessió) 

Quines accions poden nodrir la comunitat d’incubació en sinergia amb les comunitats de 
tecnologies lliures? 

Les empreses multinacionals acullen en les seves seus trobades de desenvolupadors, 
dissenyadors i usuaris de tecnologies lliures. Aquesta "acollida" els serveix per estar el dia de 
les innovacions i necessitats d'aquestes comunitats, per detectar i captar "talent" i alhora crea 
un imaginari que són aquest tipus d'empreses on cal desenvolupar la tecnologia. 

El sector cooperartiu podria acollir aquestes comunitats de manera que es contribuís a generar 
tecnologia lliure, es facilités la col·laboració, es creessin sinergies amb els projectes 
cooperatius i d'economia social i solidària o comunitaris i que per les persones que 
contribueixen a les tecnologies lliures el model cooperatiu fos un referent i la cooperativització 
una opció de treball i organització. 

Els exemples següents serveixen per imaginar quines trobades i activitats relacionades amb la 
tecnologia podria acollir l'espai i la comunitat d'incubació de Coòpolis i quines necessitats 
tindrien. 


Tipus de trobada: 



■ Codisseny incubació Coòpolis ■ Sessió 00 ■ 


• Hackaton; trobada que sol ser d’un sol dia per resoldre problemes tecnològics, fer una 
avançada en un desenvolupament o planificar-lo (TTN, dades, desenvolupament, ...) 

• DevDays; uns quants dies en que es fan xerrades del full de ruta del projecte, sprints per 
resoldre bugs, acabar noves funcionalitats en beta, etc. 

• Viquimarató temàtica: edició d’entrades d’un tema a la Viquipèdia (o de dades a 
Wikidata) amb referències preparades i una llista de pàgines a crear o millorar 

• Festes release: per presentar/celebrar la nova versió d’un programa (Festes 
Ubuntaires, ...) 

• Trobades internacionals d’una comunitat (Wikimania, MozFest, ...) 

• Dia de... activitats per celebrar el dia internacional d’una tecnologia, en que es fan actes 
coordinats arreu del món (ScratchDay, Dia de la llibertat de programari. Dia de la llibertat 
de maquinari, etc.) 

Quines trobades regulars o tipus d'activitats d'àmbit local/territorial coneixem? 

• SotMcat i trobades OSMcat (OpenStreet Map Catalunya) 

• Característiques; trobada d’entre 15 i 40 persones; xerrades i demostracions de 
projectes 

• Necessitats: sala amb projector, potser possibilitat de càtering, bona connexió per 
als assistents, accés a electricitat 

• Es podria acollir? Sí - Com? Fent servir aules de formació o sol·licitant espais a 
Can Bati Ió 

• Viquitrobada anual (Amical Wikimedia) 

• Característiques; trobada de la comunitat viquipedista, es parla de projectes 
d’edició de la Viquipèdia i wikis germanes, de polítiques editorials, de promoció i 
col·laboracions, etc. Venen persones d’arreu dels Països de parla catalana i de 
persones que contribueixen a la Viquipèdia en català d’arreu del món. Sol agrupar 
entre 40 i 60 persones. 

• Necessitats: auditori per a plenaris i altres espais per a xerrades i grups de treball 
(entre 3 i 5 espais), bona connexió i electricitat per als participants, possibilitat de 
tenir càtering i també espais per als àpats 

• Es podria acollir? Sí. Com? Amb una combinació d’espais de Coòpolis, Can Batlló 
i Sants. Possible col·laboració amb la Lleialtat per a àpats i per alguns espais. 
Caldria buscar un lloc proper per a allotjaments. 

• Dia de la llibertat de programari (DLP) 

• Característiques: a Catalunya ho sol organitzar Caliu, però altres entitats també 
fan actes o se’n fan ressò, els actes surten a la pàgina internacional . Reuneix 
entre 15 i 30 persones. Es fan xerrades i demostracions. Sol ser un matí o una 
tarda. 

• Necessitats; sala, projector, connectivitat 

• Es podria acollir? Sí. Com? En aules de formació o en espais demanats a Can 
Batlló. 

• Dia de la llibertat de maquinari (DLM) http://wiki.hfday.org/ 

• Característiques: molt similar al DLP 

• Necessitats 

• Es podria acollir? Com? 

• Trobades i festes ubuntaires 

• Característiques: trobades d’usuaris d’ubuntu, sovint per celebrar el llançament 
d’una nova versió. S’hi fan xerrades 

• Necessitats 

• Es podria acollir? Com? 

• Mini-Maker Faire 

• Característiques; Trobada de la comunitat i el moviment maker on compartir 
projectes i promoure l'aprenentatge compartit i el coneixement lliure 

• Necessitats: Espai ampli on poder fer els muntatges i les instal·lacions 
tecnològiques a presentar, connectivitat, electricitat 

• Es podria acollir? Sí. Com? Espai diàfan amb taules no cal gaire més. 

• Trobada Meetup Comunitat Drupal.cat 

• Característiques: un cop al mes per tractar temes relacionats amb el CMS Drupal 

• Necessitats 

• Es podria acollir? Com? 

• Trobada Meetup BCN Free Software 

• Característiques: un cop al mes 

• Necessitats 

• Es podria acollir? Com? 

Quines trobades internacionals coneixem? 

• DrupalCon 

• Característiques: uns 3000 participants durant 3 dies, un total d’unes 170 sessions 

• Necessitats; auditori, sales de xerrades, sales de treball, connectivitat per tots els 
assistents, allotjament, càtering 

• Es podria acollir? Com? On? 

• Dolibarr DevCamp 

• Característiques: es realitza cada 6 mesos una trobada de desenvolupadors per 
decidir el Roadmap i prioritats del projecte 

• Entre 20 i 25 participants, durant 2/3 dies (cap de setmana), possibles 
patrocinadors corporatius 

• Necessitats; 

• Es podria acollir? Sí. Com? A les aules de formació de Coòpolis o en col·laboració 
amb La Lleialtat. 

• Ubuntu Con Europa ( ubuntuCon París 2017 ) 

• trobada anual ubuntaires europeus, durada d'un cap de setmana 

• un auditori i alguna sala mes petita 

• SotM (State of the Map) - OSM 

• Característiques; trobada internacional de la comunitat d’Open Street Map. 
Reuneix unes 400 persones durant 3 dies. 

• Necessitats; Auditori i 2 espais més per a programa paral·lel, espais per càtering, 
allotjament, connectivitat, projectors 

• Es podria acollir? Sí en col·laboració amb altres espais; potser amb l’ICC. Com? 
Caldria buscar un espai amb auditori per 400 persones a Sants, potser a les 
cotxeres, per la plenaria. I es podrien fer servir les 3 sales de formació de 
Coòpolis. Es podria fer càtering a la cantina de Can Batlló contractant algú que el 
porti. 

• Wikimania 

• Trobada internacional de wikipedistes, persones i entitats del moviment 
Wikimedia. Cada any canvia de ciutat. Reuneix entre 800 i 2000 persones. Es fan 
xerrades plenàries i també altres xerrades i tallers. Té patrocinadors, tant entitats 
sense afany de lucre com corporatius. 

• Necessitat; bona connectivitat per a moltes persones, càtering, allotjament, 
auditori gran i diversos espais per a xerrades i tallers paral·lels (entre 5 i 10). 

• Es podria acollir? Només en col·laboració amb altre entitats i espais. 

Continuïtat 

Elements a destacar per al codisseny de la comunitat d’incubació o per treballar en properes 
sessions. 

• Com fer-ho per atraure projectes tecnològics i crear una atmosfera on sentin que 
Coòpolis i el model cooperatiu és vàlid per tirar endavant projectes de tecnologies 
lliures? 

• Per evitar un monocultiu de projectes i assegurar-se la diversitat no es tracta de 
prioritzar els tipus de projectes sinó de posar percentatges per assegurar aquesta 
diversitat. Falta definir quins criteris de diversitat i quins percentatges. 

• Qui farà la valoració de criteris i decidirà qui s'inclou a la comunitat i/o qui s'allotja a 
l'espai? 

• Com s'adapta l'espai a un projecte que creix o es redueix durant la seva incubació? 

• Caldria una eina per visualitzar demandes, ofertes, oportunitats, per facilitar la 
intercooperació 

• Hi podria haver un datacenter a Coòpolis? 

• La incubadora ha d'oferir un pack d'eines lliures als projectes incubats? 

